# Blues Section

### Wikipedia

Blues Section
Toiminnassa | 1967–1968, (1976, 1984, 1996)
Kotipaikka | Suomi
Laulukieli | englanti, suomi
Tyylilaji | rock
Levy-yhtiö | Love
Jäsenet | Hasse Walli Måns Groundstroem Jim Pembroke Edward Vesala Eero Koivistoinen
Raimo Rautarinne
Ronnie Österberg
Pekka Sarmanto
Frank Robson

Blues Section on vuosina 1967 - 1968 toiminut suomalainen rock-yhtye. Blues Sectionia on usein pidetty ensimmäisenä kotimaisena rock-yhtyeenä, joka saavutti musiikillisesti "kansainvälisen tason".

## [muokkaa] Jäsenet

Yhtyeen kokoonpanoon kuuluivat englantilaissyntyinen laulaja Jim Pembroke, kitaristi Hasse Walli, basisti Måns Groundstroem, saksofonisti Eero Koivistoinen ja rumpali Ronnie Österberg, joka myös lauloi pari yhtyeen singlekappaletta. Heidän lisäkseen yhtyeessä ehtivät soittaa loppuvaiheessa Groundstroemin ja Pembroken korvanneet Pekka Sarmanto ja Frank Robson ja aivan yhtyeen alkuaikana rumpuja soittaneet Edward Vesala ja Raimo Rautarinne. Yhtyeen myöhemmillä comeback-keikoilla rumpuja on soittanut Vesa Aaltonen.

## [muokkaa] Musiikkityyli

Blues Section lauloi englanniksi ja ulkomaisista hiteistä tehtyjen käännösversioiden esittämisen sijaan sävelsi itse omat kappaleensa. Tämä oli suomalaisen rock-musiikin kentällä melko uutta. Blues Sectionin musiikissa kuvastuivat vaikutteet muun muassa sellaisilta suosikkiyhtyeiltä kuin The Jimi Hendrix Experience, The Who, Cream ja John Mayall´s Bluesbreakers. Nimenstään huolimatta yhtye ei soittanut puhdasta bluesia. Blues Sectionin tunnettuja kappaleita ovat muun muassa "Hey Hey Hey" ja "Call Me On Your Telephone".

## [muokkaa] Yhtyeen vaiheita

Yhtye ehti levyttää Love Recordsille melko monilla nimillä. Levyt julkaistiin nimillä Jim Pembroke & Blues Section, Ronnie & Blues Section ja Frank Robson & Blues Section. Kirka Babitzin & Blues Section nimellä julkaistiin Kirkan ensisingle. Säestipä yhtye Pepe Willbergiakin kappaleella "Kuka kertoisi minulle", joka tehtiin vuonna 1968 Timo Bergholmin Punahilkka-elokuvaan.

Lyhyeksi jäänestä urastaan huolimatta Blues Section ehti muodostua yhdeksi aikansa vaikutusvaltaisimmista kotimaisista rock-yhtyeistä. Ryhmän jäsenistä Jim Pembroke, Ronnie Österberg ja Måns Groundstroem vaikuttivat myöhemmin kehutussa Wigwam-yhtyeessä. Hasse Walli tunnetaan suomalaisen maailmanmusiikin pioneerina. Groundstroem ja Robson soittivat myös Tasavallan Presidentissä.

## [muokkaa] Diskografia

### [muokkaa] Albumit

- Blues Section (1967)
- Some Of Love (1969, kokoelma)
- Once More For The Road (1980, kokoelma)
- Classics - The Ultimate Collection (1990, kokoelma)
- Blues Section 2. (1995, kokoelma)

## [muokkaa] Aiheesta muualla

- Diskografia, lehtiartikkeleita ym.
- http://hezzu.palasokeri.com/blues.htm

Haettu osoitteesta http://fi.wikipedia.org../../../b/l/u/Blues_Section_7308.html

Luokat: Suomalaiset rockyhtyeet | 1960-luvun rockyhtyeet ja -artistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English